Imtella' Marzu 30, 2021 - Aġġornata 30 Ta' Marzu, 2021 4:05pm Il-Vatikan qal li matul il-Ġimgħa Mqaddsa, 1,200 persuna mill-ifqar u l-iktar nies marġinalizzati se jitlaqqmu bil-vaċċin Pfizer-BioNTech. Dan il-vaċċin ħaduh ukoll il-Papa u l-impjegati tas-Santa Sede. Il-vaċċin se jingħata f'faċilità ddisinjata apposta fis-Sala Pawlu VI fil-Vatikan. It-tobba u l-ħaddiema tas-saħħa jinkludi volontiera li jaħdmu fil-klinika mobbli "Madre di Misericordia", li tinsab taħt il-kolonni ta' Bernini, ħaddiema tad-Direttorat tas-Saħħa u l-Iġjene tal-Vatikan, u volontiera mill-Istitut Medicina Solidale u l-Isptar Spallanzani ta' Ruma. Id-dożi tal-vaċċin inxtraw mill-Vatikan u qed ikunu offrui mill-Isptar Spallanzani peremss tal-Kummissjoni tal-Vatikan COVID-19. Il-Papa Franġisku kemm-il darba ħeġġeġ in-nies biex jitlaqqmu u għaldaqstant din l-inzjattiva hija ispirata minn xewqet il-Papa, li ħadd, anke dawk vulnerabbli ma jiġu esklużi milli jieħdu l-vaċċin. Fil-messaġġ tiegħu waqt is-Solenità tat-Twelid tal-Mulej, fl-2020, il-Papa kien appella lil kulħadd, b'mod partikolari mexxejja ta' pajjiżi, negozjanti u organizzazzjonijiet internazzjonali biex jikkoperaw u jwarrbu l-kompetizzjoni. Dan sabiex kulħadd jingħata l-opportunità għall-vaċċin anke l-vulnerabbli u l-foqra.